Margt gesta heimsótti háskólaþorpið á Bifröst Opinn dagur var í Háskólanum á Bifröst venju samkvæmt á sumardaginn fyrsta . Margt var um manninn í háskólaþorpinu . Nemendur og starfsfólk kynntu starfsemi skólans og svöruðu fyrirspurnum gesta . Jafnframt kynntu fulltrúar leikskólans Hraunborgar , grunnskólans á Varmalandi og Menntaskóla Borgarfjarðar starfsemi sína , en óneitanlega snertir starfsemi þessara skóla fjölskyldufólk sem kýs að dvelja á Bifröst . Þá var boðið upp á skoðunarferðir um háskólaþorpið og nemendagarðar sýndir . Að sögn Ágústar Einarssonar rektors Háskólans á Bifröst lítur vel út með umsóknir fyrir næsta skólavetur . Auk þeirra sem stunda staðnám eru nú að jafnaði nokkur hundruð manns í fjarnámi af ýmsu tagi sem skólinn býður upp á .